Gedig: ŉ Aand met DanièleArgieffoto Danièle Pascal laat Piaf van die liefde sing; in bistro-skemerte dink elke siel sy eie ding: ŉ Ouderling herleef sy aandjie in die Madeleine en weet dat niemand hier soos hy die lewe ken. Twee gestoelde dames met tiaras lyk bedug: Is alles pluis met dié vrou se sedelike tug? ŉ Bestorwene gryp na die ketting om sy hals en prewel: Wie is nóú getrou; en wie was vals? ŉ Vaalhaarmeisie kyk betraand na soveel smart en hoop ŉ groot verlies tref nog haar eie hart.